L'Ordre ENS/198/2017, de 25 d'agost (DOGC núm. 7445, de 31.8.2017), modificada per l'Ordre ENS/86/2018, de 19 de juny (DOGC núm. 7650, de 26.6.2018), aprova les bases reguladores del procediment de concessió de subvencions per dotar de finançament addicional els centres privats que presten el Servei d'Educació de Catalunya en entorns de característiques socioeconòmiques desafavorides.
La Resolució aprovada pel Consell de Direcció del Consorci d'Educació de Barcelona, en data 15 de maig de 2019 relativa al desenvolupament del Pla de Xoc Contra la Segregació i per a la Igualtat d'Oportunitats i Èxit Educatiu per al curs 2019-2020 estableix a l'apartat 9.2 la dotació de recursos compensatoris per als centres concertats, per finançar el material escolar, llibres de text i sortides, colònies, activitats complementàries i serveis escolars dels alumnes inclosos dins del Pla de Xoc.
La base reguladora 1 de l'Ordre ENS/198/2017 abans esmentada determina que la finalitat de la subvenció és evitar la discriminació dels alumnes pertanyents a famílies en situació econòmica més desfavorida, suplint les aportacions que les famílies no poden realitzar per motius econòmics, i que serveixen per finançar les activitats complementàries que desenvolupa el centre.
D'altra banda, la base reguladora 6.4 determina que las subvencions són compatibles amb d'altres destinades a la mateixa finalitat i atorgades per altres administracions públiques o ens públics o privats.
Atès que tant a la Resolució aprovada pel Consell de Direcció del Consorci d'Educació de Barcelona, en data 15 de maig de 2019, com a l'Ordre ENS/198/2017 abans esmentada, el finançament de les activitats complementàries forma part de la finalitat de les dues subvencions, es modifica la base 6.4 de l'Ordre ENS/198/2017 per evitar el doble finançament.
Conseqüentment, d'acord amb l'article 92 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, a proposta de la Direcció General de Centres Concertats i Centres Privats, i en ús de les atribucions que m'han estat conferides,
Es substitueix l'apartat 4 de la base 6 de l'Annex de l'Ordre ENS/198/2017, de 25 d'agost, per la qual s'aproven les bases reguladores del procediment de concessió de subvencions per dotar de finançament addicional els centres privats que presten el Servei d'Educació de Catalunya en entorns de característiques socioeconòmiques desafavorides, per al curs 2019-20, pel redactat següent:
"6.4 Aquestes subvencions són incompatibles amb d'altres destinades a la mateixa finalitat i atorgades per altres administracions públiques o ens públics o privats".
Així mateix, poden interposar potestativament recurs de reposició, previ al recurs contenciós administratiu, davant l'òrgan que dicta aquest acte, en el termini d'un mes a comptar de l'endemà de la seva publicació al DOGC, d'acord amb el que disposen l'article 77 de la Llei 26/2010, del 3 d'agost, de règim jurídic i de procediment de les administracions públiques de Catalunya, i els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que considerin convenient per a la defensa dels seus interessos.
Barcelona, 26 de juliol de 2019